الإدعاء
- بوست منتشر بشكل كبير جدًا من صفحة باسم شركة نيسان بيقول: "هنيئا لأول فائزة معنا في مسابقة Nissan في أول سحب للقرعة، المسابقة لازالت مستمرة للفوز بواحدة من 500 سيارة Nissan ▪للمشاركة أرسل إسمك الكامل في رسالة للصفحة".❌❌
– الصفحة دي مزيفة مش صفحة تابعة لشركة نيسان. الصفحات التابعة لشركة نيسان بتكون موثقة ومربوطة بموقع للشركة سواء العالمي أو المحلي. ✅✅
– صفحة نيسان مصر Nissan موثقة ومربوطة بموقع الشركة في مصر. وبحسب موقع الشركة كمان مبيتمش بيع عربيات micra، اللي ظاهرة في الصورة مع البوست، في مصر.
– عمل صفحة باسم براند كبير والترويج لها باستخدام بوستات من نوعية أرسل اسم للفوز بسيارة من 500 سيارة، هي حيلة قديمة للحصول على اللايك والشير السهل وتزويد التفاعل مع الصفحات. صفحة نيسان المزيفة دي لسه معموله النهارده وقدرت في خلال ساعات بسيطة تجمع 10 آلاف لايك، والبوست بتاع اربح سيارة وصل 8 آلاف شير!
– الأيام دي في انتشار صفحات مزيفة بأسماء شركات زي أوبو وهواوي والنهارده نيسان، وسبق من يومين وعملنا بوست عن صفحة استخدمت نفس الطريقة لكن باسم شركة أوبو.